20. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 122 της 5/18 Απρ. 1995 (ΦΕΚ Α΄ 75) (Διόρθ. Σφαλμ. στο ΦΕΚ Α΄ 86/18-31995) Διαδικασία εκτέλεσης περιηγητικών ταξειδίων μεταξύ Ελληνικών λιμένων από Ελληνικά Επιβατηγά πλοία. Έχοντας υπόψη: 1.Τις διατάξεις του άρθρ. 165 παρ. 4α του Ν.Δ. 187/73, που κύρωσε τον Κώδικα Δημοσίου Ναυτικού Δικαίου (ΦΕΚ 261/Α/1973). 2.Το άρθρ. 29Α του Νόμ. 1558/85, όπως προστέθηκε με το άρθρ. 27 του Νόμ. 2081/92 (Α΄ 154). 3.Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του Κρατικού προϋπολογισμού. 4.Την με αριθ. 314/29.11.94 γνωμοδότηση του Συμβουλίου Εμπορικού Ναυτικού (ΣΕΝ). 5.Την με αριθ. 122/1995/1.3.95 γνωμοδότηση του Συμβουλίου της Επικρατείας ύστερα από πρόταση του Υπουργού Εμπορικής Ναυτιλίας αποφασίζουμε: Έννοια του θαλάσσιου   Περιηγητικού Ταξειδίου Άρθρ.1.-Στην έννοια των θαλάσσιων περιηγητικών ταξειδίων περιλαμβάνονται τα κυκλικά ταξείδια που εκτελούν αναγνωρισμένα Ελληνικά Επιβατηγά Πλοία μεταξύ του αφετήριου και ενός ή περισσοτέρων Ελληνικών λιμένων, με αποκλειστικό σκοπό την θαλάσσια αναψυχή και την περιήγηση των μεταφερομένων επιβατών. Απαραίτητος όρος του θαλάσσιου Περιηγητικού Ταξειδίου είναι η τελική αποβίβαση των επιβατών στον αφετήριο λιμένα. Διακοπή Περιηγητικού Ταξειδίου–  Ταξείδια με ολική ναύλωση Άρθρ.2.-1.Η παραλαβή και αποβίβαση επιβατώνπεριηγητών στους ενδιάμεσους λιμένες απαγορεύεται. Κατά τη διάρκεια του περιηγητικού ταξειδίου ο επιβάτης-περιηγητής υποχρεούται να παρακολουθεί το πλοίο για όλο το χρονικό διάστημα διάρκειας του περιηγητικού τάξειδίου, μπορεί όμως να αποβιβάζεται από το πλοίο και να παραμείνει στην ξηρά για όσο διάστημα διαρκεί η παραμονή του πλοίου σε κάθε λιμένα προσέγγισής του. 2.Σε θαλάσσια περιηγητικά ταξείδια στον Ελληνικό θαλάσσιο χώρο που διαρκούν πάνω από 48 ώρες, οι επιβάτες-περιηγητές μπορούν ελεύθερα να διακόπτουν το ταξείδι τους σε ενδιάμεσους λιμένες, εφόσον έχουν εφοδιαστεί με εισιτήρια για όλο το περιηγητικό ταξείδι και να ξαναεπιβιβάζονται σε μεταγενέστερο ταξείδι του ίδιου πλοίου ή άλλου της αυτής χρονικά διάρκειας περιήγησης της ίδιας ή άλλης εταιρείας, που συνεργάζεται αποδεδειγμένα από πριν μαζί της. 3.Ο Πλοίαρχος θεωρείται υπεύθυνος προς τις Λιμενικές Αρχές για την τήρηση των προϋποθέσεων διακοπής του θαλάσσιου Περιηγητικού ταξειδίου και υποχρεούται να καταθέτει υπεύθυνη δήλωση με τα ονοματεπώνυμα των περιηγητών-επιβατών που τυχόν διακόπτουν το ταξείδι με αναφορά στην ύπαρξη των προϋποθέσεων του παρόντος. Παρόμοια δήλωση πρέπει να υποβάλει και ο Πλοίαρχος του πλοίου που παραλαμβάνει τους περιηγητέςεπιβάτες που είχαν διακόψει από πριν το ταξείδι τους. 4.Για κάθε άλλη περίπτωση που δεν συντρέχουν οι παραπάνω προϋποθέσεις, ο περιηγητής-επιβάτης δεν μπορεί να διακόψει την περιήγησή του, εκτός βέβαια από την περίπτωση ανώτερης βίας. 5.Τα Επιβατηγά δρομολογημένα πλοία μπορούν να εκτελούν ταξείδια με ολική ναύλωση για την εξυπηρέτηση οργανωμένων ομαδικών μετακινήσεων, εφόσον δεν παραβλάπτεται η εκτέλεση των εγκεκριμένων δρομολογίων τους, ύστερα από έγκριση της αρμόδιας για την δρομολόγησή τους Αρχής. Άρθρ.3.-1.Εξαιρέσεις και μόνο για την εξυπηρέτηση της τουριστικής κίνησης, στην περίπτωση που η ανάγκη αυτή δικαιολογείται από την έλλειψη ή την ανεπάρκεια και ιδιομορφία των υφισταμένων συγκοινωνιακών εξυπηρετήσεων και συνθηκών, και με τον αποκλειστικό όρο ότι παρέχεται ένα σύνολο (πακέτο) υπηρεσιών στο οποίο περιλαμβάνονται, πέραν του ναύλου, και υπηρεσίες έξω από το πλοίο (επίσκεψη αξιοθεάτων-διασκέδαση στην ξηρά και άλλες ψυχαγωγικές υπηρεσίες) μπορεί, με έγκριση του ΥΕΝ ύστερα από αίτηση των ενδιαφερομένων, να επιτραπεί σε ομάδες (groups) επιβατών-περιηγητών, η παραλαβή και αποβίβασή τους σε έναν ή περισσότερους λιμένες και η επιστροφή τους, στον αφετήριο λιμένα κατά το αυτό ή άλλο ταξείδι και σε διαφορετική ημερομηνία. 2.Επίσης, κατ’ εξαίρεση, ύστερα από αίτηση των ενδιαφερομένων, και μετά γνώμης των Λιμενικών Αρχών των λιμένων προσέγγισης του Ε/Γ-Τ/Ρ πλοίου, μπορεί να εγκριθεί από το ΥΕΝ, η παραλαβή επιβατών-περιηγητών και από ενδιάμεσους λιμένες με την απαραίτητη προϋπόθεση αποβίβασής τους στο λιμένα επιβίβασής τους. Κυρώσεις Άρθρ.4.-Οι παραβάτες των διατάξεων του παρόντος Π.Δ. Πλοιοκτήτες-Εφοπλιστές-Πλοίαρχοι και ναυτικοί Πράκτορες τιμωρούνται σύμφωνα με τις διατάξεις που προβλέπονται από τα άρθρ. 44 (Υπεράριθμοι Επιβάτες) και 180 (Ποινικές Κυρώσεις) του Κ.Δ.Ν.Δ. (Ν.Δ. 187/73) ή με τις διοικητικές κυρώσεις του Γενικού Κανονισμού Λιμένος ή και με τα δύο. (Μετά τη σελ. 340,04(ζ) Σελ. 340,05 Τεύχος 1279-Σελ. 67 Προστασία Επιβατηγού Ναυτιλίας 19.Δ.α.20 Καταργούμενες διατάξεις-Έναρξη ισχύος Άρθρ.5.-1.Από την έναρξη ισχύος του παρόντος Π.Δ. καταργείται το Π.Δ. 694/82. 2.Το Προεδρικό αυτό Δ/γμα ισχύει ένα μήνα μετά τη δημοσίευσή του στην Εφημερίδα της Κυβέρνησης. 3.Στον Υπουργό Εμπορικής Ναυτιλίας αναθέτουμε την δημοσίευση και εκτέλεση του παρόντος. 